S-1636/2019

Dómur:

Mál þetta, sem var tekið til dóms 29. nóvember 2019, höfðaði lögreglustjórinn á höfuðborgarsvæðinu með ákæru 1. október 2019 á hendur S-kvk-þgf Þ-kvk-þgf, kt. 0000000000, [...];,,fyrir eftirtalin brot framin á árinu [...] 2018 á höfuðborgarsvæðinu:

1. [...]

2. Fyrir umferðarlagabrot, með því að hafa aðfaranótt mánudagsins 17. desember 2018 ekið bifreiðinni [...], svipt ökurétti við Fjarðarhraun í Hafnarfirði við veitingastaðinn [...], þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Fyrir umferðar og fíkniefnalagabrot, með því að hafa að kvöldi laugardagsins 22. desember 2018 ekið bifreiðinni[...], undir áhrifum ávana og fíkniefna og óhæf til að stjórna henni örugglega (í blóði mældist amfetamín 115 ng/ml og kókaín 50 ng/ml) og svipt ökurétti suður Dalshraun í Hafnarfirði, þar sem lögregla stöðvaði aksturinn, jafnframt á sama tíma haft í vörslum sínum 1,18 g af amfetamíni, sem lögregla fann við leit í handtösku ákærðu.

[Teljast þessi brot] varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr. laga um ávana og fíkniefni nr. 65/1974, og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga og einnig er krafist upptöku á 1,18 g af amfetamíni, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

[...]

Af hálfu ákærðu er krafist vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa.

Ákærða hefur fyrir dómi skýlaust játað að hafa framið þau brot sem henni eru gefin að sök. Í ljósi játningar ákærðu var ákveðið að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Að mati dómsins samrýmist játning ákærðu framkomnum gögnum. Brot ákærðu teljast því sönnuð og eru þau réttilega heimfærð til refsiákvæða í ákæru.

Ákærða er fædd í [...] og hefur tvisvar sinnum sætt refsingu samkvæmt framlögðu sakavottorði. Ákærða gekkst undir sektargerð lögreglustjóra 23. mars 2015 þess efnis að ákærða samþykkti greiðslu 110.000 króna sektar og að sæta 10 mánaða ökuréttarsviptingu vegna ölvunaraksturs. Með sektargerð lögreglustjóra 10. október 2017 samþykkti ákærða greiðslu 100.000 króna sektar og að sæta tveggja ára ökuréttarsviptingu fyrir akstur undir áhrifum ávana og fíkniefna.

Samkvæmt framangreindu um sakaferil ákærðu og brotum hennar virtum, sbr. 77. gr. almennra hegningarlaga nr. 19/1940, þykir refsing hennar hæfilega ákveðin 30 daga fangelsi.

Með vísan til framangreinds ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærðu ökurétti ævilangt frá birtingu dóms þessa að telja.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur samtals 134.698 krónum. Þá greiði ákærða þóknun skipaðs verjanda síns, G-kvk-ef R-kvk-ef lögmanns, sem þykir hæfilega ákveðin 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, S-kvk-nf Þ-kvk-nf, sæti fangelsi í 30 daga.

Ákærða er svipt ökurétti ævilangt frá birtingu dóms þessa að telja.

Ákærða sæti upptöku á 1,18 g af amfetamíni.

Ákærða greiði 240.098 krónur í sakarkostnað, þar með talda þóknun skipaðs verjanda, G-kvk-ef R-kvk-ef lögmanns, 105.400 krónur að virðisaukaskatti meðtöldum.

M-kvk-nf H-kvk-nf H-kvk-nf

Ákærða greiði 240.098 krónur í sakarkostnað, þar með talda þóknun skipaðs verjanda, G-kvk-ef R-kvk-ef lögmanns, 105.400 krónur að virðisaukaskatti meðtöldum.

M-kvk-nf H-kvk-nf H-kvk-nf